เศรษฐีนิรนามอังกฤษ จ้างคนจีบคู่หมั้น เช็กรักแท้หรือแค่แต่งหวังสมบัติ
(ภาพประกอบ),เศรษฐีอังกฤษเข็ดขยาดสาวหวังเงิน ลงทุนประกาศจ้างหนุ่มอาสามาจีบคู่หมั้นของตัวเอง เช็กว่ารักแท้ หรือแค่ต้องการสมบัติ,เว็บไซต์มิร์เรอร์ของอังกฤษรายงานเมื่อวันที่ 6 ส.ค. ว่า เศรษฐีร้อยล้านของอังกฤษรายหนึ่งผู้ไม่ขอเปิดเผยนาม ได้ลงประกาศรับสมัครชายหนุ่มที่เชื่อมั่นในฝีมือการจีบสาว มาช่วยจีบคู่หมั้นของตัวเอง เพื่อต้องการความแน่ใจว่า คู่หมั้นแต่งเพราะรัก มิใช่หวังสมบัติเงินทอง,เศรษฐีนิรนามดังกล่าว ได้ประกาศรับสมัครผ่านเว็บไซต์สินค้าลักซ์ชัวรี่ของอังกฤษ https://www.hushhush.com/professional-honeytrapper/ ว่ายินดีจะจ่ายค่าจ้างหนึ่งครั้ง เป็นมูลค่า 15,000 ปอนด์ หรือกว่า 560,000 บาท แก่ผู้ที่สนใจ ช่วยเหลือ พิสูจน์รักแท้ พร้อมเล่าว่า ตัวเองเคยผ่านประสบการณ์ พานพบผู้หญิงหวังเงิน หรือที่เรียกกันว่านักขุดทอง โกลด์ ดิกเกอร์ มาก่อน และความสัมพันธ์ในครั้งนั้นหมดทรัพย์สินไปมาก,สำหรับความสัมพันธ์กับผู้หญิงรายใหม่นี้ ตนรู้สึกกังวัลนับตั้งแต่ขอหมั้น เนื่องจากฝ่ายหญิงมีท่าทีเร่งรีบให้แต่งงานจดทะเบียน และไม่ยินยอมจะลงนามข้อตกลงเงื่อนไขแบ่งทรัพย์สินใดๆ ทั้งที่จากปัจจัยชีวิตรอบตัวแล้ว ไม่มีความจำเป็นแต่อย่างใดที่ต้องรีบร้อนขนาดนั้น,การจ้างวานครั้งนี้ ผู้สมัครจะต้องมีร่างกายแข็งแรง หุ่นดี หน้าตาหล่อ รวมทั้งมีหนวดเครากระชากใจ เมื่อผ่านเงื่อนไขแล้ว ผู้ถูกว่าจ้างจะได้รับห้องคอนโดหรู พร้อมให้ยืมรถสปอร์ตเป็นการชั่วคราว เพื่อนำไปใช้ทดสอบว่าคู่หมั้นจะยอมนอกใจหรือไม่ สิ่งสำคัญคือทำให้คู่หมั้นยอมไปร่วมหลับนอนมีเพศสัมพันธ์ได้เมื่อใด ถือว่าจบสิ้นภารกิจ เศรษฐีนิรนามเขียนบรรยายเงื่อนไขว่าจ้าง,ด้านนายแอรอน ฮาร์ปิน ผู้ก่อตั้งเว็บไซต์ ฮัชฮัชดอทคอม กล่าวว่าคอนเซปต์ของผู้หญิงหวังเงินไม่ใช่เรื่องใหม่ และแน่นอนว่าเราเคยเห็นเศรษฐีทั้งหลายต้องเผชิญกับบททดสอบเรื่องนี้มาหลายครั้ง แต่ก็ไม่ใช่ด้วยวิธีนี้ที่หาคนมาแย่งคู่หมั้นของตัวเอง และทางเราก็หวังว่าถึงจะมีคนสมัครรับงานไป ก็จะไม่ประสบความสำเร็จทำให้ผู้หญิงนอกใจ เพราะไม่มีใครอยากเห็นคู่รักแยกทางกัน โดยเฉพาะช่วงก่อนแต่งงาน
เศรษฐีอังกฤษเข็ดขยาดสาวหวังเงิน ลงทุนประกาศจ้างหนุ่มอาสามาจีบคู่หมั้นของตัวเอง เช็กว่ารักแท้ หรือแค่ต้องการสมบัติ
เศรษฐีจ้างหนุ่มจีบคู่หมั้น,เศรษฐีอังกฤษจ้างคนจีนคู่หมั้น,กลัวสาวแต่งงานหวังเงิน,อังกฤษ